Նախագիծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ Ը**

---------- 2017 թվականի N ------Ն

**ՊԻՆԴ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆԱԽԱԳԾԻ ԵՎ ԸՆԴԵՐՔԻ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔԱՅԻՆ ԾՐԱԳՐԻ ԲՈՎԱՆԴԱԿՈՒԹՅԱՆԸ, ԿԱՌՈՒՑՎԱԾՔԻՆ ԵՎ ՁԵՎԱՎՈՐՄԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**

Ղեկավարվելով «Իրավական ակտերի մասին» Հայաստանի Հանրապետության օրենքի 14-րդ հոդվածի 3-րդ մասի պահանջով Հայաստանի Հանրապետության կառավարությունը ***որոշում է.***

1. Սահմանել պինդ օգտակար հանածոների արդյունահանման նախագծի բովանդակությանը, կառուցվածքին և ձևավորմանը ներկայացվող պահանջները՝ համաձայն հավելված 1-ի:
2. Սահմանել ընդերքի երկրաբանական ուսում­նասիրության աշխատանքային ծրագրի բովանդակությանը, կառուցվածքին և ձևավորմանը ներկայացվող պահանջները՝ համաձայն հավելված 2-ի:
3. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

Հավելված 1  
Հայաստանի Հանրապետության

կառավարության 2017 թվականի  
------------- N ------Ն որոշման

**ՊԻՆԴ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆԱԽԱԳԾԻ ԲՈՎԱՆԴԱԿՈՒԹՅԱՆԸ, ԿԱՌՈՒՑՎԱԾՔԻՆ ԵՎ ՁԵՎԱՎՈՐՄԱՆԸ ՆԵՐԿԱՅԱՑՎՈՂ** **ՊԱՀԱՆՋՆԵՐԸ**

**I. ԸՆԴՀԱՆՈՒՐ ԴՐՈՒՅԹՆԵՐ**

1. Սույն հավելվածով սահմանվում են ընդերքից օգտակար հանածոյի արդյունահանման նպատակով կազմած պինդ օգտակար հանածոյի արդյունահանման նախագծի (այսուհետ՝ արդյունահանման նախագծային փաստաթուղթ) բովանդակությանը, կառուցվածքին և ձևավորմանը ներկա­յաց­վող միասնական պահանջները:

2. Սույն հավելվածով սահմանված պահանջները տարածվում են այն բոլոր իրավաբանական անձանց վրա, որոնք Հայաստանի Հանրապետության Ընդերքի մասին օրենսգրքի (այսուհետ` Օրենսգիրք) 49-րդ հոդվածի 1-ին մասի համաձայն դիմում են լիազոր մարմին` օգտակար հանածոների արդյունահանման իրավունք ստանալու նպատակով:

3. Արդյունահանման նախագիծը կազմելիս պահպանվում են ընդերքի օգտագործմանն ու պահպանմանը, ինչպես նաև շրջակա միջավայրի պահպանմանն առնչվող օրենսդրությամբ սահմանված պահանջները:

4. Արդյունահանման նախագիծը պետք է պարունակի բոլոր տվյալները՝ շարադրված դյուրըմբռնելի, ոչ երկիմաստ, հակիրճ, առանց ավելորդ տարրերի, ճշգրիտ, որոնք հնարավորություն են տալիս իրականացնելու նախագծային նյութերի վերլուծությունն առանց հեղինակի մասնակցության:

5. Կախված նախագծման փուլից, հանքավայրի բարդության աստիճանից, շահագործվող տեղամասերի քանակից և դրանց շահագործման համար դիտարկվող տարբերակներից, նախագծային փաստաթղթերի առանձին բաժինների մշակման մանրամասնությունը և ծավալը որոշվում է նախագծային փաստաթղթերի հեղինակների կողմից:

6. Նախագծային փաստաթղթերի փոփոխությունը, լրացումը, ուղղումը պետք է իրականացվի այն բաժիններում, որոնք ենթակա են փոփոխման:

1. **ԱՐԴՅՈՒՆԱՀԱՆՄԱՆ ՆԱԽԱԳԾԱՅԻՆ ՓԱՍՏԱԹՂԹԵՐԻ ՁԵՎԱՎՈՐՄԱՆԸ ՆԵՐԿԱ­ՅԱՑ­ՎՈՂ ՊԱՀԱՆՋՆԵՐԸ**

7.Նախագծային փաստաթուղթը պետք է պարունակի հետևյալ տարրերը՝

1) տիտղոսաթերթ,

2) կատարողների ցանկը,

3) սեղմագիր,

4) բովանդակություն,

5) հասկացություններ,

6) հապավումներ,

7) ներածություն,

8) հիմնական՝ նախագծային մաս,

9) մանրամասներ նախատեսվող ենթակառուցվածքների ձևավորման վերաբերյալ,

10) առկա տեխնիկատնտեսական ցուցանիշների հիման վրա հանքավայրի շահագործման ակնկալվող ժամկետի հաշվարկը,

11) շրջակա միջավայրի ազդեցության գնահատականը, այդ թվում` բնապահպանական կառավարման պլանը և մշտադիտարկումների ծրագրերը,

12) սոցիալական ազդեցության գնահատականը,

13) հեռացվող հողաշերտի և զուգընթաց արդյունահանվող աղքատ հանքաքարի պահեստավորումը և պահպանությունը,

14) աշխատանքի անվտանգության, աշխատակիցների առողջության պահպանության և շրջակա միջավայրի պահպանության սահմանված կանոնների և նորմերի ապահո­վումը,

15) խախտված հողերի վերականգնումը,

16) եզրակացություն,

17) օգտագործված սկզբնաղբյուրների ցանկը,

18) հավելվածներ:

8. Նախագծային փաստաթղթերի տիտղոսաթերթը պարունակում է հետևյալ տեղեկությունները՝

1) կազմակերպության անվանումը,

2) նախագծային փաստաթղթերը մշակողի, կատարող-կազմակերպության անվանումը,

3) համաձայնության և հաստատման մակագրերը,

4) հանքավայրի (տեղամասի) անվանումը,

5) աշխատանքների կատարման ժամկետները (նշելով հանքավայրի շահագործման սկզբնական և վերջնական ժամկետները),

6) նախագծային փաստաթղթերի կազմման վայրը և տարին:

9. Եթե նախագծային փաստաթղթերը կազմված են երկու և ավելի մասերից (հատորներից), ապա յուրաքանչյուր մաս (հատոր) պետք է ունենա իր տիտղոսաթերթը, առաջին մասի (հատորի) տիտղոսաթերթին համապատասխան և պարունակի տվյալ մասին (հատորին) վերաբերող տեղեկություն:

10. Սեղմագիրը պետք է պարունակի՝ սեղմագրի տեքստը, բանալի բառերի ցանկը (առավելագույնը 15 բառ), տեղեկություն ծրագրային փաստաթղթերի ծավալի, աղյուսակների քանակի, հավելվածների, ծրագրային փաստաթղթերի մասերի, օգտագործված սկզբնաղբյուրների և գրականության մասին:

11. Բովանդակությունը պետք է պարունակի՝ բոլոր բաժինների, մասերի, կետերի անվանումները (եթե դրանք ունեն անվանումներ), եզրակացությունը, օգտագործված սկզբնաղբյուրների ցանկը, հավելվածների անվանումները և էջերը:

12. Հասկացությունները բաժնում պետք է ներկայացնել այն հասկացությունները որոնք հստակեցման, ճգրտման, միանշանակ ըմբռնման անհրաժեշտություն ունեն:

13. Հապավումներ բաժնում ներկայացվում են նախագծային փաստաթղթում հաճախակի օգտագործվող մարմինների, գործողությունների, իրավական ակտերի, հասկացությունների և այլ անվանումների հապավումները:

14. Ներածությունը պետք է պարունակի օգտակար հանածոների արդյունահանման իրականացման անհրաժեշտությունը, նախագծի արդյունավետության գնահատականը, ադիականությունը, կապը այլ նմանատիպ նախագծերի հետ:

15. Նախագծային փաստաթղթերի էջերը և նրանում պարունակվող տեղեկությունը պետք է համապատասխանի Ա4 ձևաչափի թղթին: Աղյուսակները, անհրաժեշտության դեպքում կարող են ներկայացվել նաև Ա3 ձևաչափով:

16. Պետք է լինեն տպագրված համակարգչային եղանակով, սպիտակ թղթի մի էջի վրա` 1,5 համակարգչային տողով: Տպագիր տառերը պետք է լինեն սև, իսկ տառերի, թվերի և այլ նշանների բարձրությունը՝ ոչ պակաս 1,8 միլիմետրից (ոչ պակաս «12» տառաչափից):

17. Նախագծային փաստաթղթերի նախապատրաստման գործընթացում հայտնաբերված սխալները, հավելագրերը և գծագրական անճշտությունները կարող է ուղղվել ջնջումով կամ սպիտակ գույնի ներկումով և այդ նույն տեղում ուղղված տարբերակի տեղադրումով: Տեքստային թերթերը վնասված չպետք է լինեն:

19. Նախագծային փաստաթղթերի էջերը անհրաժեշտ է համարակալել արաբական թվերով, պահպանելով ամբողջ տեքստն համընդգրկող համարակալումը: Նախագծային փաստաթղթի տիտղոսաթերթը ներառվում է էջերի համարակալման ընդհանուր համակարգում: Տիտղոսաթերթի էջի վրա համարը չի տեղադրվում:

20. Առանձին թերթերում տեղադրված աղյուսակները ընդգրկվում են էջերի ընդհանուր համարակալման մեջ: Ա3 ձևաչափի գծապատկերները և աղյուսակները հաշվառվում է որպես մեկ էջ:

21. Աղյուսակի անվանումը պետք է տեղադրվի աղյուսակի վերևի ձախ մասում, առանց պարբերույթի մեկ տողում, գծիկից հետո իր համարով,

22. Աղյուսակները, բացառությամբ հավելվածների աղյուսակների, անհրաժեշտ է համարակալել համընդգրկող համարակալմամբ: Հնարավոր է նաև աղյուսակների համարակալումը բաժինների սահմաններում:

23. Օգտագործված սկզբնաղբյուրների մասին տվյալները պետք է տեղադրել նախագծային փաստաթղթում հղումների կատարման հերթականությունից ելնելով և համարակալել արաբական թվերով, տպելով պարբերույթով:

24. Նախագծային փաստաթղթերի հավելվածները ձևավորում են որպես նախագծային փաստաթղթերի թերթերի շարունակություն կամ թողարկվում են առանձին ինքնուրույն մասի (հատորի) տեսքով:

25. Հավելվածները համարակալվում են համընդգրկող համարակալմամբ: Անհրաժեշտության դեպքում հավելվածը կարող է ունենալ «Բովանդակություն»:

1. **ԱՐԴՅՈՒՆԱՀԱՆԱՄՆ ՆԱԽԱԳԾԱՅԻՆ ՓԱՍՏԱԹՂԹԵՐԻ ԿԱՌՈՒՑՎԱԾՔԻՆ ՆԵՐԿԱ­ՅԱՑ­ՎՈՂ ՊԱՀԱՆՋՆԵՐԸ**

26. Արդյունահանման նախագիծը պետք է ներառի օգտակար հանածոների հանքավայրերի բացման այնպիսի եղանակներ և շահագործման համակարգեր, որոնք համապատասխանում են միջազգային լավագույն փորձին և ապահովում են հիմնական և դրանց ուղեկից օգտակար հանածոների պաշարների ողջամիտ և համալիր, տնտեսապես նպատակահարմար և բնապահպանական նվազագույն ազդեցություն ապահովող արդյունահանումը, ինչպես նաև կառույցների անվտանգ և երկարատև շահագործումը:

27. Արդյունահանման նախագծի հիմնական (լեռնային և այլն)՝ նախագծային մասը կառուցված է հետևյալ բաժիններից`

1. Ընդհանուր բացատրագիր,

ա. հանքավայրի շահագործման համար անհրաժեշտ ելակետային տվյալները՝ նախագծման առաջադրանքը, ինժեներային հետազոտությունների արդյունքների հաշվետու փաստաթղթերը, արտաքին ենթակառուցվածքների ապահովման տեխնիկական պայմանները, այլ ելակետային տվյալներ, եթե այդպիսիք առկա են,

բ. նախագծի հիմնական (տեխնիկական և տնտեսական լուծումներ) դրույթները՝ տեխնիկական առաջադրանքը.

28. Հանքային դաշտի (հանքավայրի) երկրաբանական կառուցվածքը՝

1. ընդհանուր տեղեկություններ և բնական պայմանները,
2. հանքավայրի երկրաբանական ուսումնասիրվածությունը,
3. հանքավայրի երկրաբանական կառուցվածքի բարդության գնահատականը,
4. հիդրոերկրաբանական պայմանները,
5. օգտակար հանածոյին բնութագիրը,
6. ուղեկից օգտակար հանածոները և օգտակար տարրերը,
7. ընդերքօգտագործման և այլ թափոնները,
8. շահագործման լեռնաերկրաբանական պայմանները,
9. հանքային դաշտի (հանքավայրի) սահմանները և պաշարները,
10. պաշարների հաստատման վերաբերյալ տվյալները:

29. Ստորերկրյա հանք, տեխնիկական լուծումներ՝

1) նախագծային հզորությունը և ստորերկրյա հանքի աշխատանքային ռեժիմը,

1. շահագործման համակարգի ընտրությունը,
2. ստորերկրյա հանքի բացումը՝

ա. բացման սխեման,

բ. լեռնային փորվածքների հիմնական բնութագրերը,

գ. լեռնային փորվածքների անցման տեխնոլոգիանները,

4) ստորերկրյա հանքի նախապատրաստումը: Շահագործման համակարգը և շահագործման օրացուցային պլանը.

ա. ստորերկրյա հանքի նախապատրաստումը: Լեռնա-նախապատրաստական և հատման աշխատանքներ.

բ. մշակման համակարգը և շահագործման օրացուցային պլանը (աշխատանքների ծավալը և կատարման ժամկետները, շահագործողական օբյեկտները շահագործման հանձնելու հերթականությունը),

5) հանքահորային օդափոխությունը՝

ա. օդափոխության համակարգի ընտրությունը և հիմնավորումը.

բ. օդի հաշվարկումը ըստ ցուցանիշների.

գ. հիմնական օդափոխության օդափոխիչի ընտրությունը.

դ. լեռնային փորվածքների դեպրեսիայի հաշվարկը.

6) վերամշակված տարածությունների լցոնումը, լեռնային փորվածքներում բնամասերի թողնումը,

7) ստորերկրյա տրանսպորտը, մարդկանց, բեռների և նյութերի տեղափոխումը

8) ցամաքեցում և ջրահեռացում

9) լեռնային աշխատանքների իրականացման անվտանգության տեխնիկան

10) լեռնային աշխատանքների վտանգավոր ազդեցությունից երկրի մակերևույթի օբյեկտների պաշտպանության միջոցառումները

11) ստորերկրյա հանքի մակերևույթի տեխնոլոգիական համալիրը

12) օժանդակ արտադրամասեր, վերանորոգման- պահեստային համալիրը:

30. Բացահանք, տեխնիկական լուծումներ՝

1) բացահանքի նախագծային հզորությունը և աշխատանքի ռեժիմը,

2) բացահանքի բացումը և բացահանքի մշակման կարգը,

3) շահագործման համակարգը՝

ա. ընդհանուր տեղեկություններ.

բ. շահագործման համակարգի ընտրությունը.

գ. բացահանքի հիմնական բնութագրերի հաշվարկը, շահագործման համակարգի տարրերը.

դ. հորատապայթեցման աշխատանքները.

ե. բացահանքի բացման և օգտակար հանածոյի արդյունահանման համար անհրաժեշտ սարքավորումներ, մեքենաները և մեխանիզմները.

զ. աշխատանքների ընդհանուր սխեման և բացահանքի շահագործման աշխատանքային գրաֆիկը (աշխատանքների ծավալները և կատարման ժամկետները, շահագործողական օբյեկտների շահագործման հանձնելու հերթականությունը),

4) բացահանքի շահագործման համար լեռնատրանսպորտային համալիրի ընտրությունը և անհրաժեշտ քանակի հաշվարկը,

5) լեռնային աշխատանքների հիդրոմեքենայացում (առկայության դեպքում)՝

ա. շահագործման համակարգը.

բ. մայրուղային խյուսատարների երթուղիները.

գ. լցակույտային տնտեսությունը.

դ. հիդրոսարքավորումների ջրամատակարարումը.

6) լցակույտային տնտեսությունը՝

ա. լցակույտաառաջացման աշխատանքների հիմնական բնութագիրը.

բ. լցակույտերի կայունությունը.

գ.լցակույտաառաջացման եղանակը, լցակույտային աշխատանքների մեքենայացումը.

դ. լցակույտերի չափերը.

ե. լցակույտերի լցման կարգը, լցակույտային աշխատանքների օրացուցային պլանը.

զ. լցակույտային սարքավորումները,

7) բաց լեռնային փորվածքների անցման դեպքում անվտանգության տեխնիկան,

8) բացհանքի ցամաքեցումը,

9) բացհանքի օդափոխության եղանակները,

10) մակերևույթի վրայի տեխնոլոգիական համալիրը՝

ա. օգտակար հանածոյի ընդունումը և վերամշակումը.

բ. բեռնման –պահեստավորման համալիրը.

գ. վերանորոգման- պահեստավորման համալիրը:

31. Պոչամբարներ՝

1) պոչամբարի կառուցման հիմնավորումը,

2) պոչամբարների բնութագրերը,

3) պոչամբարների լցման եղանակը, պոչանքների տեղադրման օրացուցային պլանը,

4) պարզեցված ջրի ջրատարների և մայրուղային խյուսատարների ուղիների հիմնավորումը,

5) պոչամբարների անվտանգ շահագործումը,

6) պոչամբարների շեպերի կայունությունը,

7) անվտանգության և սանիտարապաշտպանիչ գոտիները:

32. Օգտակար հանածոյի որակը՝

1) արդյունահանվող օգտակար հանածոյի ակնկալվող որակը.

2) սպառողի պահանջները՝ ապրանքային արտադրանքի որակի նկատմամբ.

3) ապրանքային արտադրանքի ակնկալվող որակը,

4) արդյունահանվող և առաքվող արտադրանքի որակի նկատմամբ հսկողությունը:

33. Վտանգավոր գոտիներում աշխատանքի կազմակերպումը և տեխնիկական լուծումները:

34. Արտադրության և կազմակերպության կառավարում: Աշխատանքի կազմակերպումը և պայմանները:

35. Ճարտարապետական և շինարարական լուծումները.

1) ելակետային տվյալները,

2) ճարտարապետական լուծումները,

3) կառուցողական և ծավալա-պլանավորման լուծումները:

36. Ինժեներատեխնիկական ապահովվածությունը, ցանցեր և համակարգեր՝

1) էլեկտրամատակարարման համակարգը,

2) ջրամատակարարաման համակարգը,

3) ջրհեռացման և կոյուղային համակարգը,

4) ջեռուցում և օդափոխություն,

5) լեռնային արտադրության ջերմամատակարարման ռեժիմը,

6) օդաճնշման տնտեսությունը,

7) կապի և ազդանշանային համակարգը:

37. Գլխավոր հատակագիծը և արտաքին տրանսպորտը.

1) շրջանի համառոտ բնութագիրը և շինհրապարակը,

2) գլխավոր հատակագիծը,

3) արտաքին տրանսպորտը:

38. Շինարարության կազմակերպումը՝

1) շրջանի բնութագիրը և շինարարության պայմանները,

2) լեռնային փորվածքների հիմնական պարամետրերը, շենքերի և շինությունների կառուցվածքային բնութագիրը,

3) աշխատանքների հիմնական տեսակները և ծավալները,

4) շինարարական նյութերի և կառույցների պահանջարկը,

5) իրականացվելիք շինարարության եղանակը (կապալառու, իր ուժերով),

6) շինարարական գլխավոր հատակագիծը,

7) շինարարության տևողության ժամկետը,

8) շինարարության օրացույցային գրաֆիկը,

9) շինարարական աշխատանքների համար անհրաժեշտ մասնագետները,

10) կազմակերպչական- տեխնիկական միջոցառումները,

11) մակերևութային աշխատանքների իրականացման մեթոդները,

12) ձմեռային պայմաներում արտադրության աշխատանքները,

13) շինարարական հիմնական մեքենաները և մեխանիզմները:

39. Ընդերքի և շրջակա միաջավայրի պահպանություն՝

1) ընդերքի պահպանությունը և ողջամիտ օգտագործումը՝

ա. լեռնահատկացման սահմանների հիմնավորումը, պաշտպանիչ և սանիտարական պահպանության գոտիները.

բ. օգտակար հանածոյի կորուստի և աղքատացման հաշավարկը.

գ. ընդերքից օգտակար հանածոյի պաշարների, ուղեկից օգտակար հանածոների և ուղեկից օգտակար բաղադրիչների լիակատար կորզումը.

դ. ընդերքօգտագործման թափոնների օգտագործումը.

ե. շահագործական հետախուզում.

զ. կազմակերպության երկրաբանա-մարկշեյդերական ապահովվածությունը, փաստաթղթավորումը,

2) շրջակա միջավայրի վրա ազդեցության գնահատականը, այդ թվում՝ բնապահպանական կառավարման պլանը և մշտադիտարկումների ծրագիրը՝

ա. հողային ռեսուրսների պահպանությունը և ողջամիտ օգտագործումը, խախտված հողերի վերականգնումը,

բ. մթնոլորտային օդի պահպանությունը աղտոտումից,

գ.ստորերկրյա և մակերևույթային ջրերի պահպանությունը՝ սպառումից և աղտոտումից,

դ. շրջակա միջավայրի պահպանությունը՝ արտադրական թափոնների պահեստավորման (օգտահանման) ժամանակ,

ե. բուսական և կենդանական աշխարհի պահպանությունը,

զ. վթարային իրավիճակի առաջացման հնարավորությունները,

է. բնապահպանական վճարները,

ը. շինարարական աշխատանքների իրականացման ընթացքում շրջակա միջավայրի պահպանությունը:

40. Հակահրդեհային միջոցառումների ապահովումը:

41. Քաղաքացիական պաշտպանության ինժեներատեխնիկական միջոցառումները, արտակարգ իրավիճակների նախազգուշացման միջոցառումները:

42. Նախահաշվային փաստաթղթերը:

43. Ներդրումային արդյունավետության տնտեսական գնահատումը:

44. Գծագրական նյութեր և հավելվածներ:

45. Շինարարական նյութերի՝ օգտակար հանածոների արդյունահանման նախագծերի փաստաթղթերը կարող են կազմվել պարզեցված սխեմայով և չընդգրկել սույն հավելվածի այն կետերը, որոնք առնչվում են օգտակար հանածոյի առաջնային վերամշակմանը:

1. ***ՍՈՑԻԱԼԱԿԱՆ ԱԶԴԵՑՈՒԹՅԱՆ ԳՆԱՀԱՏԱԿԱՆԸ***

46. Սոցիալական ազդեցության գնահատականը ներառում է`

1) բնակչության սոցիալական պայմանների բարելավման դրույթները, եթե անհրաժեշտություն է առաջանում ազդակիր համայնքի բնակչության վերաբնակեցման,

2) բնակչության կենսամակարդակի բարելավման դրույթները,

3) համայնքի սոցիալ-տնտեսական զարգացման գործընթացի մասնակցության ապահովման երաշխիքները:

Հավելված 2

ՀՀ կառավարության

\_\_\_\_\_\_\_\_\_\_\_\_ 2017թ. N\_\_\_ Ն որոշման

|  |
| --- |
| **ԸՆԴԵՐՔԻ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔԱՅԻՆ ԾՐԱԳՐԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ**   1. **ԸՆԴՀԱՆՈՒՐ ԴՐՈՒՅԹՆԵՐ**   1. Սույն հավելվածով սահմանվում են ընդերքի երկրաբանական ուսումնասիրության աշխա­տանք­ների իրականացման նպատակով ծրագրավորող աշխա­տանք­նե­րի եղանակ­ների, մեթոդ­ների ու ծա­վալ­նե­րի հիմնա­վոր­ման սկզբունքները և ծրագրային փաստաթղթերի բովանդակությանն ու ձևա­վոր­մանը ներկա­յաց­վող միասնական պահանջները:  2. Սույն հավելվածի դրույթները տարածվում են Հայաստանի Հանրապետության Ընդերքի մասին օրենսգրքի (այսուհետ` Օրենսգիրք) 3-րդ հոդվածի 1-ին մասի 5-րդ և 6-րդ կետերով սահմանված երկրաբանական ուսումնասիրությունների վրա: Ըստ այդմ էլ առանձնանում են երկրաբանական ուսում­նասիրության աշխատանքային ծրագրերի հետևյալ տեսակները՝  1) ռեգիոնալ երկրաբանական ուսումնասիրության` ռեգիոնալ երկրաբանաերկրաֆիզիկական աշխատանքների, երկրաբանական հանույթի (քարտեզագրման), երկրաքիմիական, սեյսմաբանական, հիդրոերկրաբանական և ինժեներաերկրաբանական հետազոտությունների, գիտահետազոտական, հնէաբանական և այլ աշխատանքների` ուղղված ընդերքի ընդհանուր երկրաբանական ուսումնասիրությանը,  2) հրաբխային գործունեության ուսումնասիրության երկրաբանական աշխատանքների, արտածին երկրաբանական պրոցեսների մշտադիտարկումների,  3) միներալոգիական, հնէաբանական և երկրաբանական այլ հավաքածուների ստեղծման, գեղագիտական և կիսաթանկարժեք քարերի հավաքման,  4) գիտական, մշակութային, գեղագիտական և այլ նշանակություն ունեցող երկրաբանական օբյեկտների (եզակի երկրաբանական առաջացումներ, բնության հուշարձաններ, քարանձավներ և այլն) նկարագրման ու պահպանման,  5) օգտակար հանածոների հայտնաբերման համար երկրաբանական ուսումնասիրությունների:  3. Սույն հավելվածը տարածվում է բոլոր այն իրավաբանական անձանց վրա որոնք, անկախ ֆինանսավորման աղբյուրներից, երկրաբանական առաջադրանքի օբյեկտ հանդիսացող և սույն որոշման 2-րդ կետում նշված ընդերքի երկրաբանական ուսումնասիրությունների իրականացման նպատակով կազմում են աշխատանքային ծրագրեր:  4. Երկրաբանական ուսումնասիրությունների իրականացման նպատակով աշխատանքային ծրագրերի կազմման համար երկրաբանական առաջադրանք տրվում է ծրագիրը իրականացնողի կողմից:  5. Երկրաբանական առաջադրանքըներառում է՝  1) երկրաբանական ուսումնասիրման օբյեկտի առաջադրանքն ըստ էության,  2) նախկինում կատարված երկրաբանական ուսումնասիրությունների նյութերի նախածրագրային մշակումների ծավալները,  3) երկրաբանական ուսումնասիրությունների նախանշված մեթոդները, եղանակները, միջոցները՝ միջազգային լավագույն փորձին համապատասխան և մոտավոր ծավալները,  4) վեջնական արդյունքներին (աղյուսակներ, քարտեզներ, գծապատկերներ և այլն) ներկայացվող պահանջները,  5) սույն հավելվածի 2-րդ կետի 5-րդ ենթակետի ուսումնասիրությունների դեպքում պաշարների հաստատման համար ընդերքաբանական փորձաքննության ներկայացման պահանջը,  6) շրջակա միջավայրի վրա ազդեցության գնահատականի փորձաքննության պահանջը,  7) երկրաբանական ուսումնասիրությունների իրականացման ժամկետները և այլ պայմաններ:  6. Երկրաբանական ուսումնասիրության աշխատանքային ծրագրի անվանումը պետք է համապատասխանի երկրաբանական առաջադրանքին և արտացոլի երկրաբանական ուսումնասիրություների նպատակը:  7. Երկրաբանական առաջադրանքի յուրաքանչյուր օբյեկտի համար կազմվում է միասնական աշխատանքային ծրագիր, որտեղ նախատեսվում է երկրաբանական ուսումնասիրության համար անհրաժեշտ բոլոր երկրաբանական և հարակից աշխատանքների տեսակները:  8. Երկրաբանական ուսումնասիրության աշխատանքային ծրագիրը կազմելիս պահպանվում են ընդերքի օգտագործմանն ու շրջակա միջավայրի պահպանմանն առնչվող օրենսդրությամբ սահմանված պահանջները:  **II. ԸՆԴԵՐՔԻ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔՆԵՐԻ ԾՐԱԳՐԱՅԻՆ ՓԱՍՏԱԹՂԹԵՐԻ ՁԵՎԱՎՈՐՄԱՆԸ ԵՎ ԲՈՎԱՆԴԱԿՈՒԹՅԱՆԸ ՆԵՐԿԱ­ՅԱՑ­ՎՈՂ ՊԱՀԱՆՋՆԵՐԸ**  9. Ընդերքի երկրաբանական ուսում­նասիրության ծրագրային փաստաթղթերը (այսուհետ՝ ծրագրային փաստաթղթեր) պետք է պարունակեն բոլոր տվյալները՝ շարադրված դյուրըմբռնելի, ոչ երկիմաստ, հակիրճ, առանց ավելորդ տարրերի, ճշգրիտ, որոնք հնարավորություն են տալիս իրականացնելու ծրագրային նյութերի վերլուծությունն առանց հեղինակի մասնակցության:  10. Կախված երկրաբանական ուսումնասիրության փուլից (1-ին փուլ - ռեգիոնալ երկրաբանական՝ ռեգիոնալ երկրաբանաերկրաֆիզիական, երկրաբանահանույթային, հիդրոերկրաբանական և ինժեներաերկրաբանական, 2-րդ փուլ - երկրաբանահանույթային՝ ընդհանուր որոնողական, 3-րդ փուլ - որոնողական, 4-րդ փուլ - որոնողագնահատողական, 5-րդ փուլ - նախնական հետախուզման, 6-րդ փուլ - մանրակրկիտ հետախուզման, 7-րդ փուլ -հանքավայրի լրահետախուզում՝ չշահագործվող կամ շահագործվող հանքավայրերի, 8-րդ փուլ - շահագործական հետախուզում), երկրաբանական ուսումնասիրության բարդության աստիճանից, երկրաբանական ուսումնասիրության տեղամասերի մակերեսների մեծությունից և երկրաբանական ուսումնասիրության մեթոդների կամ եղանակների քանակից ծրագրային փաստաթղթերի առանձին բաժիների մշակման մանրակրկիտությունը և ծավալը որոշվում է ծրագրային փաստաթղթերի հեղինակների կողմից:  11. Ծրագրային փաստաթղթերի փոփոխությունը, լրացումը, ուղղումը պետք է իրականացվի այն բաժիններում, որոնք ենթակա են փոփոխման:  12. Ընդերքի երկրաբանական ուսում­նասիրության ծրագրային փաստաթուղթը պետք է պարունակի հետևյալ տարրերը՝  1) տիտղոսաթերթ,  2) կատարողների ցանկը,  3) սեղմագիր,  4) բովանդակություն,  5) հասկացություններ,  6) հապավումներ,  7) ներածություն,  8) մեթոդական մաս,  9) շրջակա միջավայրի վրա ազդեցության նախնական գնահատման հայտը, այդ թվում՝ բնապահպանական միջոցառումների ծրագիրը,  10) ծրագրի արտադրական մասը,  11) եզրակացություն,  12) օգտագործված սկզբնաղբյուրների ցանկը,  13) հավելվածներ:  13. Ծրագրային փաստաթղթերի տիտղոսաթերթը պարունակում է հետևալ տեղեկությունները՝  1) ընդերքօգտագործողի անվանումը,  2) ծրագրային փաստաթղթերի մշակողի, կատարող-կազմակերպության անվանումը,  3) համաձայնության և հաստատման մակագրերը,  4) երկրաբանական ուսումնասիրության օբյեկտի անվանումը,  5) աշխատանքների կատարման ժամկետները (նշելով երկրաբանական ուսումնասիրությունների սկզբնական և վերջնական ժամկետները),  6) ծրագրային փաստաթղթերի կազմման վայրը և տարին:  14. Եթե ծրագրային փաստաթղթերը կազմված են երկու և ավել մասերից (հատորներից), ապա յուրաքանչյուր մաս (հատոր) պետք է ունենա իր տիտղոսաթերթը, առաջին մասի (հատորի) տիտղոսաթերթի համապատասխան և պարունակի տվյալ մասին (հատորին) վերաբերող տեղեկություն:  15. Սեղմագիրը պետք է պարունակի՝ սեղմագրի տեքստը, բանալի բառերի ցանկը (առավելագույնը 15 բառ), տեղեկություն ծրագրային փաստաթղթերի ծավալի, աղյուսակների քանակի, հավելվածների, ծրագրային փաստաթղթերի մասերի, օգտագործված սկզբնաղբյուրների և գրականության մասին:  16. Բովանդակությունը պետք է պարունակի՝ բոլոր բաժինների, մասերի, կետերի անվանումները (եթե դրանք ունեն անվանումներ), եզրակացությունը, օգտագործված սկզբնաղբյուրների ցանկը, հավելվածների անվանումները և էջերը:  17. Հասկացությունները բաժնում պետք է ներկայացնել այն հասկացությունները, որոնք հստակեցման, ճգրտման միանշանակ ըմբռնման անհարժեշտություն ունեն:  18. Հապավումներ բաժնում ներկայացվում են ծրագրային փաստաթղթում հաճախակի օգտագործվող մարմինների, գործողությունների, իրավական ակտերի, հասկացությունների և այլ անվանումների հապավումները:  19. Ներածությունը պետք է պարունակի երկրաբանական ուսումասիրությունների իրականացման անհրաժեշտությունը, ծրագրի արդյունավետության գնահատականը, ադիականությունը, նորույթը և կապը այլ նմանատիպ ծրագրերի հետ :  20. Ծրագրային փաստաթղթերի էջերը և նրանում պարունակվող տեղեկությունը պետք է համապատասխանի Ա4 ձևաչափի թղթին: Աղյուսակները, անհրաժեշտության դեպքում կարող են ներկայացվել նաև Ա3 ձևաչափով:  21. Պետք է լինեն տպագրված համակարգչային եղանակով, սպիտակ թղթի մի էջի վրա` 1,5 համակարգչային տողով: Տպագիր տառերը պետք է լինեն սև, իսկ տառերի, թվերի և այլ նշանների բարձրությունը՝ ոչ պակաս 1,8 միլիմետրից ( ոչ պակաս «12» տառաչափից):  22. Ծրագրային փաստաթղթերի նախապատրաստման գործընթացում հայտնաբերված սխալները, հավելագրերը և գծագրական անճշտությունները կարող է ուղղվել ջնջումով կամ սպիտակ գույնի ներկումով և այդ նույն տեղում ուղղված տարբերակի տեղադրումով: Տեքստային թերթերը վնասված չպետք է լինեն:  23. Ծրագրային փաստաթղթերի էջերը անհրաժեշտ է համարակալել արաբական թվերով, պահպանելով ամբողջ տեքստն համընդգրկող համարակալումը: Ծրագրային փաստաթղթի տիտղոսաթերթը ներառվում է էջերի համարակալման ընդհանուր համակարգում: Տիտղոսաթերթի էջի վրա համարը չի տեղադրվում:  24. Առանձին թերթերում տեղադրված աղյուսակները ընդգրկվում են էջերի ընդհանուր համարակալման մեջ: Ա3 ձևաչափի գծապատկերները և աղյուսակները հաշվառվում են որպես մեկ էջ:  25. Աղյուսակների անվանումները պետք է տեղադրվի աղյուսակի վերևի ձախ մասում, առանց պարբերույթի, մեկ տողում, գծիկից հետո իր համարով:  26. Աղյուսակները, բացառությամբ հավելվածների աղյուսակների, անհրաժեշտ է համարակալել համընդգրկող համարակալմամբ: Հնարավոր է նաև աղյուսակների համարակալումը բաժինների սահմաններում:  27. Օգտագործած սկզբնաղբյուրների մասին տվյալները պետք է տեղադրել ծրագրային փաստաթղթում հղումների կատարման հերթականությունից ելնելով և համարակալել արաբական թվերով, տպելով պարբերույթով:  28. Ծրագրային փաստաթղթերի հավելվածները ձևավորում են որպես ծրագրային փաստաթղթերի թերթերի շարունակություն կամ թողարկվում են առանձին ինքնուրույն մասի (հատորի) տեսքով:  29. Հավելվածները համարակալվում են համընդգրկող համարակալմամբ: Անհրաժեշտության դեպքում հավելվածը կարող է ունենալ «Բովանդակություն»:   1. **ՄԵԹՈԴԱԿԱՆ ՄԱՍ**   30. Երկրաբանական ուսումնասիրության աշխատանքային ծրագրի հիմնական, մեթոդական մասը կազմված է բաժիններից՝  1) աշխատանքների նպատակային նշանակությունը, ուսումնասիրման օբյեկտի տարածական սահմանները,  2) ընդհանուր տեղեկություններ երկրաբանական ուսումնասիրման օբյեկտի մասին,  3) օբյեկտի երկրաբանական ուսումնասիրվածության ընդհանուր բնութագիրը,  4) երկրաբանահետախուզական աշխատանքների իրականացման մեթոդները, եղանակները, միջոցները՝ միջազգային լավագույն փորձին համապատասխան և ժամկետները,  5) աշխատանքների ակնկալվող արդյունքը, ընդերքի մասին ստացվելիք երկաբանական տեղեկատվությանը ներկայացվող պահանջները:  31. «Աշխատանքների նպատակային նշանակությունը, ուսումնասիրման օբյեկտի տարածական սահմանները» բաժնում տրվում է երկրաբանական ուսումնասիրության նպատակը, անհրաժեշտությունը, հիմնավորումը և արդիականությունը: Տրվում է ընդերքի տեղամասի չափերը և սահմանները: Սահմանները տրվում է կոորդինատներով` ARM WGS-84 WGS-84 (ՎԻ ՋԻ ԷՍ-84) (ARMREF 02) ազգային գեոդեզիական կոորդինատային համակարգին համապատասխան:  32. «Ընդհանուր տեղեկություններ երկրաբանական ուսումնասիրման օբյեկտի մասին» բաժնում ներկայացվում են՝ ընդերքի տեղամասի գտնվելու վարչատարածքային վայրը, ռելիեֆի բնութագիրը, եղանակային (կլիմա) պայմանները, ջրագրական ցանցը, բնակեցվածությունը, հեռավորությունը բնակավայրերից, երկաթուղային և ավտոմոբիլային ճանապարհներից և այլ տեղեկություն, որը կարող է ազդել աշխատանքների կազմակերպման և արժեքի վրա:  33. «Օբյեկտի երկրաբանական ուսումնասիրվածության ընդհանուր բնութագիրը» բաժնում, կախված երկրաբանական ուսում­նասիրության աշխատանքային ծրագրերի տեսակից և նպատակից, ներկայացվում է՝  1) ընդերքի տեղամասի երկրաբանական, հիդրոերկրաբանական, ինժեներաերկրաբանական, երկրաքիմիական, երկրաֆիզիկական, հնէաբանական և այլն ուսումնասիրվածությունը, նախկինում կատարված երկրաբանական ուսումնասիրության աշխատանքների համառոտ ամփոփումը և վերլուծությունը, ինչպես նաև նախկին ուսումնասիրությունների եզրակացությունները աշխատանքների հետագա կատարման ուղղության մասին,  2) օգտակար հանածոների կանխատեսումային ռեսուրսները, ժամանակավոր կոնդիցիոն պարամետրերի տեխնիկատնտեսական հիմավորումների առկայությունը,  3) տեղեկություն ընդերքի տեղամասի համապատասխան մասշտաբի երկրաբանական, տոպոգրաֆիական և այլ քարտեզագրական նյութերով, աէրո և տիեզերական լուսանկարներով ապահովվածության մասին,  4) համառոտ ներկայացվում է ընդերքի տեղամասի շերտագրությունը, տեկտոնական կառուցվածքը, հիդրոերկրաբանությունը, հրաբխականությունը և տվյալներ օգտակար հանածոների վերաբերյալ,  5) այլ տվյալներ, որոնք ազդում են այս կամ այն մեթոդի (երկրաբանական, հիդրոերկրաբանական, երկրաքիմիական, երկրաֆիզիկական և այլ) ընտրության վրա,  6) ծրագրում դրված խնդիրների լուծման տարբերակների տնտեսական, բնապահպանական և այլ հետևանքների կանխատեսում:  34. «Երկրաբանական ուսումնասիրության աշխատանքների իրականացման մեթոդները, եղանակները և ժամկետները» բաժնում ներկայացվում է՝  1) հիմք ընդունելով ընդերքի տեղամասի երկրաբանական, հիդրոերկրաբանական, երկրաքիմիական, երկրաֆիզիկական տվյալները, ֆիզիկա-աշխարհագրական և տնտեսական առանձնահատկությունները, հաշվի առնելով նաև նախկին ուսումնասիրությունների եզրահանգումները որոշվում և հիմնավորվում է երկրաբանական առաջադրանքի կատարման նպատակով անհրաժեշտ երկրաբանական տեղեկության ստացման համար ողջամիտ ուսումնասիրման համալիրը և երկրաբանական ուսումնասիրության աշխատանքների մեթոդներն ու ծավալները,  2) հաշվի առնելով օբյեկտի առանձնահատկությունները, հիմնավորվում է աշխատանքային համալիրի յուրաքանչյուր մեթոդը կամ տեսակը, իսկ ելնելով նպատակներից կամ խնդիրներից նաև աշխատանքների կամ միջոցառումների իրականացման հերթականությունը և ժամկետները,  3) որոշվում է ծրագրով նախատեսվող աշխատանքների տեղադիրքը (լեռնային փորվածքների՝ հանքախորշեր, հանքուղիներ, հետախուզահոր, խրամուղիներ և այլնի տեղադրում, հորատանցքերի հորատման տեղերը, փորձանմուշարկման կամ դիտարկման տեղերը, կետերը, հարթակները, միջակայքը, երկրաֆիզիկական կետերի և պրոֆիլների ուղիները և այլն) դրանց իրականացման հերթականությամբ,  4) ծրագրով նախատեսված ստորերկրյա ջրերի ուսումնասիրման նպատակով երկրաբանական ուսումնասիրության աշխատանքներ իրականացնելիս որոշվում է այն ջրատար հորիզոնները, որոնք պետք է ենթարկվեն նմուշարկման և փորձարկման,  4) նկարագրվում և հիմնավորում է աշխատանոցային աշխատանքների իրականացման անհրաժեշտությունը,  5) դրույթ երկրաբանական ուսումնասիրության աշխատանքների հիման վրա ստացված արդյունքների հաշվետվությունների (միջանկյալ և վերջնական) կազմման, և դրանք լիազոր մարմնին հանձնելու վերաբերյալ,  35. Աշխատանքային ծրագրում պետք է ներկայացվի պահանջ ընտրված մեթոդների կատարման և հաշվետու փաստաթղթերի որակի և ծավալի նկատմամբ:  36. Կապված երկրաբանական ուսում­նասիրության աշխատանքային ծրագրերի տեսակից, նպատակահարմարության համար, աշխատանքների կատարման մեթոդիկան, եղանակները և միջոցները ծրագրում ներկայացվում է հետևյալ հերթականությամբ՝  1) Երկրաբանական բնույթի աշխատանքներ,  ա. ընդհանուր բնույթի աշխատանքներ.  բ. երկրաբանական հանույթ և կամ օգտակար հանածոների որոնում.  գ. երկրաքիմիական աշխատանքներ.  դ. հրաբխային գործունեության ուսումնասիրություն.  2) հիդրոերկրաբանական աշխատանքներ,  3) ինժեներաերկրաբանական աշխատանքներ,  4) հնէաբանական (պալեոնտոլոգիական) հետազոտություններ,  5) միներալոգիական հետազոտություններ,  6) բնապահպանական աշխատանքներ,  7) երկրաֆիզիկական աշխատանքներ,  ա . սեյսմոհետախուզում,  բ. էլեկտրահետախուզում,  գ. գրավիտացիոն հետախուզում, մագնիսական հետախուզում,  դ. երկրաֆիզիկական աշխատանքներ հորատանցքում,  ե. ռադիոմետրական աշխատանքներ,  8) լեռնային փորվածքների անցում,  9) որոնողական հորատում,  10) հետախուզական հորատում,  11) ապարների և օգտակար հանածոների լաբորատոր հետազոտություններ,  12) տոպո-գեոդեզիական և մարկշեյդերական աշխատանքներ,  13) աշխատանոցային աշխատանքներ:  37. «Աշխատանքների ակնկալվող արդյունքը, ընդերքի մասին ստացվելիք երկաբանական տեղեկատվությանը ներկայացվող պահանջները» բաժնում ներկայացվում է.  1) տեղեկություն ծրագրով նախատեսված երկրաբանական ուսումնասիրության աշխատանքների հիմնական արդյունքների վերաբերյալ, ներառյալ կանխատեսումային ռեսուրսների և օգտակար հանածոների պաշարների հավելաճի վերաբերյալ,  2) տեղեկություն ծրագրով նախատեսված երկրաբանական ուսումնասիրության աշխատանքների արդյունքում ստացվող քարտեզների մասշտաբների, կոնդիցիաների և ծանրաբեռնավորվածության վերաբերյալ,  3) ծրագրով նախատեսված երկրաբանական ուսումնասիրության աշխատանքների արդյունքում ստացված առաջնային նյութերի և մեկնաբանված ու վերլուծված երկրաբանական տեղեկատվության մասին,  4) տեղեկություն, օգտակար հանածոյի արժեքի որոշման կամ օգտակար հանածոյի փորձաքննություն անցկացնելու նպատակով, փորձնական հանույթ և ընդերքի տեղամասից օգտակար հանածոյի փորձանմուշներ տեղափոխելու վերաբերյալ,  5) տեղեկություն ծրագրով նախատեսված մետաղական օգտակար հանածոների հայտնաբերման նպատակով իրականացված ուսումնասիրությունների ժամանակ մետաղական օգտակար հանածոների քանակի, որակի և այլ հատկությունների վերաբերյալ տեղեկատվության արժանահավատությունն ապահովելու նպատակով փորձանմուշները հսկողական անալիզի ենթարկելու վերաբերյալ,  6) երկրաբանական տեղեկատվությունը ստացող կազմակերպությունների ցանկը, ներառյալ նաև Հայասատանի Հանարապետության էներգետիկ ենթակառուցվածքների և բնական պաշարների նախարարության «Հանրապետական երկրաբանական ֆոնդ» ՊՈԱԿ-ը:  **IV. ՇՐՋԱԿԱ ՄԻՋԱՎԱՅՐԻ ՎՐԱ ԱԶԴԵՑՈՒԹՅԱՆ ՆԱԽՆԱԿԱՆ ԳՆԱՀԱՏՄԱՆ ՀԱՅՏԸ, ԱՅԴ ԹՎՈՒՄ՝ ԲՆԱՊԱՀՊԱՆԱԿԱՆ ՄԻՋՈՑԱՌՈՒՄՆԵՐԻ ԾՐԱԳԻՐԸ**  38. «Շրջակա միջավայրի վրա ազդեցության նախնական գնահատման հայտը, այդ թվում՝ բնապահպանական միջոցառումների ծրագիրը» պետք է կազմվի ՀՀ կառավարության 2014թ. սեպտեմբերի 4-ի նիստի N37 արձանագրային որոշման N 1 և N 2 հավելվածների պահանջների համաձայն, միաժամանակ ներառի նաև՝  1) ծրագրով նախատեսված աշխատանքների դասակարգումն ըստ կատեգորիայի «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի 14-րդ հոդվածի համաձայն,  2) դրույթ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքի 26-րդ հոդվածի հանաձայն հանրային ծանուցման վերաբերյալ, նշելով այն բնակավայրը (քաղաք, գյուղ) որտեղ իրականացվելու են հանրային լսումները կամ քննարկումները:  **V. ԾՐԱԳՐԻ ԱՐՏԱԴՐԱԿԱՆ ՄԱՍԸ**  39. Աշխատանքային ծրագրի արտադարական մասը պետք է պարունակի բոլոր երկրաբանական ուսումնասիրության աշխատանքների իրականացման կազմակերպչական պայմանները, ժամանակի, աշխատանքի և նյութական արժեքների ծախսերի հաշվարկները, որոնց ծավալները որոշված են ծրագրի մեթոդական մասում:  40. Հաշվի առնելով աշխատանքների իրականացման կազմակերպչական պայմանները և երկրաբանական առաջադրանքի կատարման համար կազմած ժամանակացուցը, անհրաժեշտ նյութական և աշխատանքային ռեսուրսների հաշվարկը կարող է իրականացվել ծրագրով պահանջվող ողջ ժամանակահատվածի համար: Հիմնավորվում են արտադրական, կենցաղային շինարարության և դրանց համար անհրաժեշտ նյութերի ծավալները:  41. Ծրագրում նախատեսվում են տարբերակներ, անհրաժեշտ նոր կառույցների կառուցման փոխարեն տեղի բնակչությունից վարձակալման կամ ձեռքբերման: Նոր կառույց իրականացնելիս կամ ձեռք բերելիս անհրաժեշտ է նախատեսել ծրագրի ավարտից հետո դրանց իրացման հնարավորությունը:  42. Կազմվում է անձնակազմի և բեռների տեղափոխման սխեման, հաշվարկվում են ծախսերը, հաշվի առնելով նաև դաշտային պայամաններում գնվելու ժամանակահատվածը:  43. Հիմնավորվում են այլ հարակից աշխատանքների ծախսերը (գործուղումներ, դաշտային և այլ հավելավճարներ): |
| 1. **ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔՆԵՐԻ**   **ԱՐԺԵՔԸ ԵՎ ՆԱԽԱՀԱՇՎԻ ԿԱԶՄՈՒՄԸ**  44. Աշխատանքների արժեքը որոշվում է աշխատանքային ծրագրով նախատեսված երկրաբանական ուսումնասիրության աշխատանքների ամբողջ ծավալի և ծախսերի համար կազմված ամփոփ նախահաշվի հիման վրա՝ հիմք ընդունելով ընթացիկ շուկայական գները: |

**ՀԻՄՆԱՎՈՐՈՒՄ**

«**ՊԻՆԴ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆԱԽԱԳԾԻ ԵՎ ԸՆԴԵՐՔԻ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔԱՅԻՆ ԾՐԱԳՐԻ ԲՈՎԱՆԴԱԿՈՒԹՅԱՆԸ, ԿԱՌՈՒՑՎԱԾՔԻՆ ԵՎ ՁԵՎԱՎՈՐՄԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Ընթացիկ իրավիճակը և իրավական ակտի ընդունման անհրաժեշտությունը**

Ընդերքօգտագործման իրավունք ստանալու նպատակով իրավաբանական անձինք հայտի հետ միասին լիազոր մարմին են ներկայացնում նաև ընդերքի երկրաբանական ուսում­նասիրության աշխատանքային ծրագիրը և պինդ օգտակար հանածոների հանքավայրերի շահագործման արդյունահանման նախագիծը:

ՀՀ ընդերքի մասին օրենսգրքի 36-րդ, 39-րդ և 50-րդ հոդվածներով սահմանված են ընդերքօգտագործման իրավունք ստանալու նպատակով դիմումին կից ներկայացվող ուսումնասիրման ծրագիրը և արդյուահանման նախագիծը ինչ պետք է ներառի: Սակայն չեն սահմանված պինդ օգտակար հանածոների արդյունահանման նախագծերի և երկրաբանական ուսում­նասիրության աշխատանքային ծրագրերի բովանդակությանը, կառուցվածքին և ձևավորմանը ներկայացվող պահանջները, որը իր հերթին առաջացնում է որոշակի բարդություններ և երկիմաստ ընկալումներ հայտատուների համար:

Շատ դեպքերում ծրագրերը և նախագծերը ներկայացվում են կամայականորեն կազմված՝ առանց պատշած ձևավորման տեքստի, երբեմն տեքստի բովանդակությունը չի համապատասխանում ծրագրի նպատակին, քարտեզագրական նյութերը և դրանց մաշտաբները պատահականոր են ընտրված:

1. **Առաջարկվող կարգավորման բնույթը**

Հանքարդյունահանման նախագծերի և երկրաբանական ուսում­նասիրության աշխատանքային ծրագրերի կազմանն հետ կապված իրավահարաբերությունների կարգավորման նպատակով անհրաժեշտություն է առաջացել սահմանել դրանց բովանդակությանը, կառուցվածքին և ձևավորմանը ներկայացվող պահանջները, ՀՀ կառավարության որոշման տեսքով:

«Իրավական ակտերի մասին» ՀՀ օրենքի 14-րդ հոդվածի 3-րդ մասի համաձայն ՀՀ կառավարության որոշումներով կարգավորման է ենթակա օրենքով չկարգավորված ցանկացած հարաբերություն, եթե այդ հարաբերությունը ՀՀ Սահմանադրությամբ և ՀՀ օրենքով կամ ՀՀ Նախագահի հրամանագրով ու կարգադրությամբ չպետք է կարգավորվի իրավական այլ ակտերով:

1. **Նախագծերի մշակման գործընթացում ներգրավված ինստիտուտները, անձինք**

Որոշման նախագիծը մշակվել է ՀՀ էներգետիկ ենթակառուցվածքների և բնական պաշարների նախարարության կողմից:

1. **Իրավական ակտերի կիրառման դեպքում ակնկալվող արդյունքը**

Ներկայացված որոշման նախագծի ընդունումով ընդերքօգտագործման իրավունք ստանալու նպատակով ընդերքի երկրաբանական ուսում­նասիրության աշխատանքային ծրագրերը և պինդ օգտակար հանածոների հանքավայրերի շահագործման արդյունահանման նախագծերը լիազոր մարմին կներկայացվեն սահմանված պահանջների պահպանմամբ:

**ՏԵՂԵԿԱՆՔ**

«**ՊԻՆԴ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆԱԽԱԳԾԻ ԵՎ ԸՆԴԵՐՔԻ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔԱՅԻՆ ԾՐԱԳՐԻ ԲՈՎԱՆԴԱԿՈՒԹՅԱՆԸ, ԿԱՌՈՒՑՎԱԾՔԻՆ ԵՎ ՁԵՎԱՎՈՐՄԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Պինդ օգտակար հանածոների արդյունահանման նախագծի և երկրաբանական ուսում­նասիրության աշխատանքային ծրագրի բովանդակությանը, կառուցվածքին և ձևավորմանը ներկայացվող պահանջները սահմանելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

«**ՊԻՆԴ ՕԳՏԱԿԱՐ ՀԱՆԱԾՈՆԵՐԻ ԱՐԴՅՈՒՆԱՀԱՆՄԱՆ ՆԱԽԱԳԾԻ ԵՎ ԵՐԿՐԱԲԱՆԱԿԱՆ ՈՒՍՈՒՄ­ՆԱՍԻՐՈՒԹՅԱՆ ԱՇԽԱՏԱՆՔԱՅԻՆ ԾՐԱԳՐԻ ԲՈՎԱՆԴԱԿՈՒԹՅԱՆԸ, ԿԱՌՈՒՑՎԱԾՔԻՆ ԵՎ ՁԵՎԱՎՈՐՄԱՆԸ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ**» **ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Պինդ օգտակար հանածոների արդյունահանման նախագծի և երկրաբանական ուսում­նասիրության աշխատանքային ծրագրի բովանդակությանը, կառուցվածքին և ձևավորմանը ներկայացվող պահանջները սահմանելու մասին» ՀՀ կառավարության որոշման նախագծի ընդունմամբ պետական կամ տեղական ինքնակառավարման մարմնի բյուջեում ծախսերի և եկամուտների ավելացում կամ նվազեցում չի նախատեսվում: